laion/Wikipedia-Exotic huggingface dataset:
კურია

კურია (ლათ. curiae) — რომაელი მოქალაქეების დაჯგუფების სახელი ძველ რომში. მას სარწმუნოებრივ-პოლიტიკური მნიშვნელობა ჰქონდა, თითოეულ კურიას მეთაურობდა კურიონი. ძველ რომში კურიათა რაოდენობა 30-მდე აღწევდა, თითოეული კურია ათ გვარს აერთიანებდა, ხოლო ათი კურია ერთ ტრიბს აყალიბებდა. კურიაში შემავალი ასაკოვანი მამაკაცები დღესასწაულების, მსხვერპლის შეწირვისა და საერთო საკითხების განსახილველად ერთად იკრიბებოდნენ. მათ კრებებს კურიატული კომიციები ეწოდებოდა. კრება პალატინის გორაზე მიმდინარეობდა. საერთო კრებაზე ხმის მიცემა კურიების მიხედვით წარმოებდა და თითოეულ კურიას 1 ხმა ეკუთვნოდა. შუა საუკუნეებში სამეფო საბჭოს ხშირად კურია ეწოდებოდა. დღეს კურია ასევე ეწოდება რომის კათოლიკური ეკლესიის — კურიას. წერეთელი ა., ძველი რომი, ტ. 1-2, თბილისი: თბილისის უნივერსიტეტის გამომცემლობა, 1961.
კლიენტელა

კლიენტელა (ლათ. clientēla) — საზოგადოებრივი ურთიერთობის ფორმა ძველ რომში; ეფუძვნებოდა ორმხრივ სამართლებრივ, სოციალურ და ეკონომიკურ ვალდებულებებს პატრონებსა და კლიენტებს შორის. პატრონი მფარველობას უწევდა უუფლებო ცალკეულ პირებს, რომლებიც სამაგიეროდ ვალდებულნი იყვნენ თავიანთი პატრონების მიმართ ერთგული და მორჩილი ყოფილიყვნენ. კლიენტს პატრონი აძლევდა მიწას, საქონელს და მას სამართლებრივად იცავდა, რის სანაცვლოდაც კლიენტი პატრონის რაზმში მსახურობდა. პატრონის მიერ კლიენტისადმი ვნების მიყენება სარწმუნოებრივ დანაშაულად ითვლებოდა. კლიენტელა წარმოიქმნა გვაროვნული წყობის დაშლის შემდეგ. რომის სამეფოსა და რესპუბლიკის პერიოდში კლიენტები პატრიციების მნიშვნელოვან სოციალურ დასაყრდენს წარმოადგენდნენ. ის ასევე ცნობილი იყო ეტრუსკებს შორის. წერეთელი ა., ძველი რომი, ტ. 1-2, თბილისი: თბილისის უნივერსიტეტის გამომცემლობა, 1961. კლიენტელა - უცხო სიტყვათა ლექსიკონი. ციტირების თარიღი: 2021-02-06
ტაგილი

ტაგილი (რუს. Тагил) — მდინარე რუსეთში, სვერდლოვსკის ოლქში; ტურის (ტობოლ-ობის აუზი) მარჯვენა შენაკადი. სიგრძე 414 კმ, აუზის ფართობი 10 100 კმ². სათავეს იღებს შუა ურალის აღმოსავლეთ კალთაზე; ზემოთში ჭორომიანია, ქვემოთში — დაკლაკნილი. იკვებება შერეულად, ჭარბობს თოვლის წყლები. წყლის დონის წლიურ რხევათა მანძილი 3,3 მეტრია. საშუალო ხარჯი 40 მ³/წმ. იყინება ნოემბრის დასაწყისში, ლღვება აპრილის მეორე ნახევარში. მდინარეზეა ზემო ტაგილისა და ქვემო ტაგილის წყალსაცავები, ქალაქები ტაგილი და ნიჟნი-ტაგილი. ↑ Тагил // Большая советская энциклопедия. — 3-е изд., т. 25 — М., 1976.
ტურა (მდინარე)

ტურა (რუს. Тура), დოლგაია (რუს. Долгая) — მდინარე რუსეთში, სვერდლოვსკისა და ტიუმენის ოლქებში; ტობოლის (ობის აუზი) მარცხენა შენაკადი. სიგრძე 1030 კმ, აუზის ფართობი 80 400 კმ². სათავეს იღებს შუა ურალზე, მიედინება დასავლეთ ციმბირის ვაკეზე. იკვებება შერეულად, ჭარბობს თოვლის წყლები. წყალდიდობა იცის აპრილიდან ივლისამდე. წყლის საშუალო ხარჯი შესართავიდან 184 კმ-ში — 177 მ³/წმ, უდიდესი — 3330 მ³/წმ, უმცირესი — 8,6 მ³/წმ (მარტის ბოლოს). იყინება ოქტომბრის ბოლოს – ნოემბერში, ლღვება აპრილში – მაისის პირველ ნახევარში. ძირითადი შენაკადებია: სალდა, ტაგილი, ნიცა, პიშმა (მარჯვენა). დასაცურებელია. სანაოსნოა შესართავიდან 753 კმ-ზე. მდინარეზეა 3 წყალსაცავი (საერთო ფართობი 23 კმ²), ქალაქები: ვერხნაია-ტურა, ნიჟნაია-ტურა, ვერხოტურიე, ტურინსკი, ტიუმენი. ↑ Тура // Большая советская энциклопедия. — 3-е изд., т. 26 — М., 1977.
თბილისის როკ-ფესტივალი (1980)

გაზაფხულის რიტმები. თბილისი-80 (რუს. Весенние ритмы. Тбилиси-80) — მუსიკალური ფესტივალი ჩატარებული თბილისში, საქართველოს სსრ, 1980 წლის 8-16 მარტს. ეს იყო პირველი ოფიციალური როკ-ფესტივალი საბჭოთა კავშირში და ხშირად მოიაზრება როგორც გარდატეხის წერტილი საბჭოთა როკ მუსიკის ისტორიაში. ავტოგრაფი (მოსკოვი) აკვარიუმი (ლენინგრადი) არიელი (ჩელიაბინსკი) გლობუსი (მოსკოვი) ბლიცი (თბილისი) ვია 75 (თბილისი) გუნეში (აშხაბადი) დიალოგი (დონეცკი) Земляне (ლენინგრადი) ინტეგრალი (სარატოვი) კრონვერკი (ლენინგრადი) ლაბირინთი (ბათუმი) Магнетик Бэнд (ტალინი) Машина времени (მოსკოვი) Тип-Топ (რიგა) ფესტივალის ორგანიზატორები იყვნენ: საქართველოს ეროვნული ფილარმონია, საქართველოს კომპოზიტორტა კავშირი, ახალგაზრდული კულტურის რესპუბლიკური ცენტრი და საქართველოს სსრ კომკავშირის ცენტრალური კომიტეტი. ფესტივალის ორგანიზატორებს შორის ასევე მოიხსენიებენ ედუარდ შევარნაძესაც. ფესტივალის გახსნა 8 მარტს შედგა და მას ფინელი კინო დოკუმენტალისტებიც ესწრებოდნენ, რომელთაც ფესტივალზე გადაღებული მრავალი კადრი დოკუმენტურ ფილმში "საბჭოთა როკი" (Советский рок») გამოიყენეს. Машина Времени - Хрустальный Город - 6:02 Машина Времени - Снег - 3:06 Автограф - Ирландия. Ольстер - 4:02 Лабиринт - Весенние Ритмы - 6:10 Автограф - Пристегните Ремни Безопасности - 3:19 Автограф - Каприз, блюз - 3:19 Интеграл - Странный Мир - 3:31 Интеграл - Сулико - 3:16 Магнетик Бенд - Леди Блюз - 4:44 ვია 75 - სამშობლო - 13:46 Магнетик Бенд - Трубадур На Магистрали - 4:58 ლაბირინთი - ჩემო საქართველო - 7:58 Гунеш - Река Туни - 5:30 Интеграл - Подснежник - 4:24 ჯგუფის Машина времени გამოსვლა ჯგუფის Аквариум გამოსვლა ვრცელი დოკუმენტური ფილმი კონცერტის კადრებით
ივან შინკარენკო

ივან შინკარენო (დ. 1 ოქტომბერი, 1986) — უკრაინელი პოლიტიკოსი. არის უკრაინის უმაღლესი რადის წევრი 2019 წლის 29 აგვისტოდან. არის პარტია „ხალხის მსახურის“ წევრი. Dumskaya
მანგაზეა

მანგაზეა — ისტორიული ქალაქი რუსეთში, ჩრდილო-დასავლეთ ციმბირში, მდინარე ტაზზე. არსებობდა XVII საუკუნეში. 1601-1607 წლებში ტაზის მარჯვენა სანაპიროზე, შესართავიდან 300 კმ-ში, რუსმა სტრელეცებმა და კაზაკებმა ააგეს ციხე-ქალაქი, როგორც ციმბირის ათვისების ფორ-პოსტი. მანგაზეამ მალე მოიპოვა სავაჭრო-სამრეწველო მნიშვნელობა, განსაკუთრებით კი ბეწვეულის ვაჭრობაში. მისი მცხოვრებნი მისდევდნენ თევზჭერას, მესაქონლეობას, ზღვაოსნობას, ხელოსნობას. 1968-1970 და 1973 წლების არქეოლოგიურმა აღმოჩენებმა დაადგინა, რომ მანგაზეა შედგებოდა ორი ნაწილისგან, კრემლის და რაბათისგან. ეკონომიკურ მნიშვნელობას ინარჩუნებდა XVII საუკუნის 40-იან წლებამდე. ენისეის ჩრდილო ნაწილში ბეწვიან ცხოველთა განადგურების გამო მანგაზეამ დაკარგა მნიშვნელობა, მოსახლეობამ დატოვა ქალაქი, გარნიზონი გადავიდა ენისეიზე, სადაც 1672 წელს გაშენდა ახალი მანგაზეა, შემდგომში ტურუხანსკი. ქართული საბჭოთა ენციკლოპედია, ტ. 6, თბ., 1983. — გვ. 402.
მაისის სოკო

მაისის სოკო (ლათ. Calocybe gambosa) — კალოციბეს გვარის სოკო ლიოფილუმისებრთა ოჯახისა, რომელიც ფართოდაა გავრცელებული ევროპაში. საჭმელი სოკოა, გამოიყენება ახალი, დამარინადებული და ნედლი. სოკო პირველად აღწერა შვედმა მიკოლოგმა და ბოტანიკოსმა ელიას მაგნუს ფრისმა 1821 წელს როგორც Agaricus gambosus. მიმდინარე ბინომიალური სახელწოდება მიანიჭა ნიდერლანდელმა მიკოლოგმა მარინუს ანტონ დონკმა 1962 წელს. სამეცნიერო სინონიმები: Agaricus gambosus Fr., 1821 basionym Calocybe georgii var. gambosa (Fr.) Kalamees, 1994 Tricholoma gambosum (Fr.) P.Kumm., 1871 Lyophyllum gambosum (Fr.) Singer, 1943 ქუდის დიამეტრი — 4-6 სმ, ბრტყლად ამოზნექილი, კუზისებური, შემდეგ ნახევრად გაშლილი, ოდნავ ფანტელისებრ-ბოჭკოვანი. თავიდან მოკრემისფრო, შემდეგ — თეთრი. სიბერეში ზოგჯერ სოკოს ქუდი ჟანგმიწისფერი შეფერილობისაა. რბილობი თეთრია, მსხვილი, მკვრივი, ფქვილის სუნითა და გემოთი. ფირფიტები — ვიწრო, ხშირი, შეზრდილი, მოთეთრო, შემდგომში კრემისფერი ან ღია ჟანგმიწისფერი, 5-10 მმ სისქის, თხელი. ფეხი სიგრძე — 4-9, სისქე — 1,5-3,5, ცილინდრული, ძირში გაწვრილებული ან გაგანიერებული, მოთეთრო, მცირედ ყვითლებადი, ძირისკენ ხშირად ჟანგმიწისფერი ან ჟანგისფერ-ჟანგმიწისფერი. სპორები — ელიფსისებრი, უფერული, 4-6x2-3,5 მკმ. ფართოდაა გავრცელებული ევროპაში. ასევე გვხვდება აზიაში (ციმბირი, კორეა, იაპონია), ჩრდილოეთ ამერიკასა (სამხრეთ-დასავლეთ კანადა, აშშ) და ჩრდილოეთ აფრიკაში (მაროკო). იზრდება ფოთლოვან ტყეებში, ნიადაგზე, ასევე ტყის პირებში, მინდვრებზე, ბაღებში, გზის პირებსა და საძოვრებზე. ხშირად ქმნის „ქაჯის წრეს“. სეზონი — აპრილის ბოლოდან ივლისამდე, გარკვეულ შემთხვევებში გვიან შემოდგომამდე. Agaricus arvensis Clitocybe gibba Ampulloclitocybe clavipes Clitopilus prunulus Leucocybe connata Tricholoma columbetta Clitocybe dealbata Clitocybe phyllophila Entoloma sinuatum Inocybe erubescens Inocybe geophylla საჭმელი სოკოა. იგი მეტად პოპულარულია ევროპის ბევრ ქვეყანაში. უმჯობესია მისი მოკრეფვა მშრალ ამინდში. გამოიყენება ახალი, დამარინადებული და ნედლი. სოკოს აგრეთვე ხმარობენ სხვადასხვა სახის სოუზებისა და სალათების მოსამზადებლად. Сергеева М. Н. Грибы, Москва, Изд-во „Культура и традиции“, 2003. ISBN 5-86444-080-9 შეგიძლიათ იხილოთ მედიაფაილები თემაზე „მაისის სოკო“ ვიკისაწყობში. მაისის სოკო MycoBank-ზე (ინგლისური) მაისის სოკო Index Fungorum-ზე (ინგლისური) ↑ Fries EM (1821). Systema Mycologicum. Lundae: Ex Officina Berlingiana, გვ. 50.  ↑ Donk M.A. (1962). The generic names proposed for the Agaricaceae, Beihefte zur Nova Hedwigia. Weinheim, Germany, გვ. 46.  ↑ Discover Life Maps. ციტირების თარიღი: 2014-04-18. ↑ ნახუცრიშვილი ივ., საქართველოს სოკოები / რედ. და თანაავტ. არჩ. ღიბრაძე, თბ.: „ბუნება პრინტი“ და საქართველოს ბუნების შენარჩუნების ცენტრი, 2006. — გვ. 99, ISBN 99940-856-1-1.
ოლეგ ტარასოვი

ოლეგ ტარასოვი (დ. 26 თებერვალი, 1984) — უკრაინელი პოლიტიკოსი. არის უკრაინის უმაღლესი რადის წევრი 2019 წლის 29 აგვისტოდან. არის პარტია „ხალხის მსახურის“ წევრი. AgroPolit
ანატოლი ოსტაპენკო

ანატოლი ოსტაპენკო (დ. 1 თებერვალი, 1968) — უკრაინელი პოლიტიკოსი. არის უკრაინის უმაღლესი რადის წევრი 2019 წლის 3 სექტემბრიდან. არის პარტია „ხალხის მსახურის“ წევრი. ბიოგრაფია უკრაინის რადას ოფიციალურ საიტზე დაარქივებული 2021-04-17 საიტზე Wayback Machine.
ვირთხა (ფილმი)

ვირთხა — რეჟისორ პაატა მილორავას 1991 წლის ფილმი. სიუჟეტის მიხედვით ახალგაზრდა კაცი, გაექცევა მის გარშემო არსებულ სინამდვილეს, თავს შეაფარებს სარდაფს და დაუმეგობდრება ვირთხას. ლია კაპანაძე ნინელი ჭანკვეტაძე ზაზა მიქაშავიძე ირაკლი ხიზანიშვილი გია ლეჟავა პრიზი საუკეთესო რეჟისურისათვის, კიევის კინოფესტივალი ”მოლოდოსტ” (1991). „ვირთხა (ფილმი)“ [დაარქივებული] — ეროვნული ფილმოგრაფია ვირთხა — კინოფილმების ინტერნეტ მონაცემთა ბაზა (ინგლისური)
მანგალური

მანგალური — ქალაქი ინდოეთში, კარნატაკის შტატში. მდებარეობს ქვეყნის სამხრეთ ნაწილში, არაბეთის ზღვის სანაპიროზე. მოქმედებს ნავსადგური და განვითარებულია ქიმიური მრეწველობა. ქალაქში დაიბადა აიშვარია რაი. მანგალური — სტატია ენციკლოპედია ბრიტანიკიდან (ინგლისური) ↑ https://www.thehindu.com/news/national/karnataka/bhaskar-moily-elected-mangaluru-mayor/article22977155.ece
სალდა (ტურის შენაკადი)

სალდა (რუს. Салда) — მდინარე რუსეთში, სვერდლოვსკის ოლქში; ტურის (ობის აუზი) მარჯვენა შენაკადი. სიგრძე 182 კმ, აუზის ფართობი 3670 კმ². სათავეს იღებს მთა ბლაგოდატის კალთაზე, მიედინება დაჭაობებულ ადგილებზე. იკვებება უმეტესად თოვლის წყლით. წყლის საშუალო ხარჯი შესართავიდან 36 კმ-ზე — 11,5 მ³/წმ. იყინება ოქტომბერში – ნოემბრის დასაწყისში, ლღვება აპრილში – მაისის დასაწყისში. ↑ Салда // Большая советская энциклопедия. — 3-е изд., т. 22 — М., 1975.
სალდა (ტაგილის შენაკადი)

სალდა (რუს. Салда) — მდინარე რუსეთში, სვერდლოვსკის ოლქში; ტაგილის (ობის აუზი) მარჯვენა შენაკადი. სიგრძე 122 კმ, აუზის ფართობი 1770 კმ². სათავეს იღებს შუა ურალის აღმოსავლეთ კალთაზე. იკვებება უმეტესად თოვლის წყლით. წყლის საშუალო ხარჯი შესართავიდან 4 კმ-ზე — 7,2 მ³/წმ. იყინება ოქტომბრის ბოლოს – ნოემბრის დასაწყისში, ლღვება აპრილში. მდინარეზეა ქალაქები: ვერხნაია-სალდა და ნიჟნაია-სალდა. ↑ Салда // Большая советская энциклопедия. — 3-е изд., т. 22 — М., 1975.
რომან სოხა

რომან სოხა (დ. 18 ოქტომბერი, 1975, ზაპოროჟიე) — უკრაინელი პოლიტიკოსი. უკრაინის უმაღლესი რადის წევრი 2019 წლის 29 აგვისტოდან. არის პარტია „ხალხის მსახურის“ წევრი. ოფიციალური საიტი დაარქივებული 2019-10-22 საიტზე Wayback Machine.
მარინუს ანტონ დონკი

მარინუს ანტონ დონკი (ნიდერლ. Marinus Anton Donk; დ. 14 აგვისტო, 1908 — გ. 2 სექტემბერი, 1972) — ნიდერლანდელი მიკოლოგი და ბოტანიკოსი. სპეციალიზებული იყო სოკოების ტაქსონომიასა და ნომენკლატურაზე. მიკოლოგმა როლფ ზინგერმა დაახასიათა იგი როგორც „თანამედროვე მიკოლოგიის ერთ-ერთი გამორჩეული ფიგურა“. ნიდერლანდების ეროვნული ჰერბარიუმის დირექტორი და ნიდერლანდების მეცნიერებისა და ხელოვნების სამეფო აკადემიის წევრი (1954-1960). 1959 წელს დონკმა რუდოლფ არნოლდ მას გესტერანუსთან ერთად დააარსა მიკოლოგიური ჟურნალი „Persoonia“. მისი სტანდარტული საავტორო ბოტანიკური შემოკლებაა Donk. (1931) Revisie van de Nederlandse Heterobasidiomyceteae (uitgez. Uredinales en Ustilaginales) en Homobasidiomyceteae-Aphyllophraceae : I. (Revision of the Dutch Heterobasidiomycetes (except for the Uredinales and Ustilaginales) and Homobasidiomycetes: Aphyllophraceae) in Mededeelingen van de Nederlandsche Mycologische Vereeniging (Proceedings of the Dutch Mycological Association) 18:20 S. 67-200. (1933) Revisie van de Nederlandse Heterobasidiomyceteae (uitgez. Uredinales en Ustilaginales) en Homobasidiomyceteae-Aphyllophraceae : II. in Mededeelingen van het Botanisch Museum en Herbarium van de Rijks Universiteit te Utrecht 9 S. 1-278. (1949) New and revised nomina generica conservanda proposed for Basidiomycetes (Fungi) in Annales du Jardin Botanique de Buitenzorg (Annals of the Buitenzorg Botanical Garden) 3rd series, 18 S. 83-168. (1949) Nomenclatural notes on generic names of agarics (Fungi: Agaricales) in Annales du Jardin Botanique de Buitenzorg (Annals of the Buitenzorg Botanical Garden) 3rd series, Bd. 18 S. 271—402 (1959) Notes on Cyphellaceae: 1 in Persoonia 1 S. 25-110. (1962) The generic names proposed for the Agaricaceae in Beihefte Nova Hedwigia (supplement to Nova Hedwigia) 5 S. 1-320. (1962) Notes on Cyphellaceae: 2 in Persoonia 2 S. 331—348. (1964) A conspectus of the families of Aphyllophorales in Persoonia 3 S. 199—324. (1964) The generic names proposed for Polyporaceae in Persoonia 1 S. 173—302. Maas Geesteranus, R.A. (1973). „Dr. M.A. Donk, his life and work“. Persoonia. 7 (2): 119–126. ↑ 1.0 1.1 Marinus Anton Donk — 2009. <a href="https://wikidata.org/wiki/Track:Q1868372"></a> ↑ 2.0 2.1 KNAW Past Members <a href="https://wikidata.org/wiki/Track:Q21491701"></a> ↑ 3.0 3.1 Base biographique — BIU Santé. <a href="https://wikidata.org/wiki/Track:Q867925"></a><a href="https://wikidata.org/wiki/Track:Q105958830"></a> ↑ 4.0 4.1 Singer R. (1973). „Marinus Anton Donk (1907–1972)“. Mycologia. 65 (3): 503–06. doi:10.1080/00275514.1973.12019465. JSTOR 3758254. PMID 4579986. ↑ (2008) Dictionary of the Fungi, 10th, Wallingford: CABI, გვ. 220. ISBN 978-0-85199-826-8.  ↑ M.A. Donk (1908 - 1972). Royal Netherlands Academy of Arts and Sciences. ციტირების თარიღი: 17 July 2015. ↑ Donk. International Plant Names Index. ციტირების თარიღი: 7 იანვარი, 2020.
სუტო მამოიანი

სუტო მამოიანი (დ. 2 დეკემბერი, 1981) — უკრაინელი პოლიტიკოსი. უკრაინის IX მოწვევის უმაღლესი რადის წევრი 2019 წლის 29 აგვისტოდან. „ოპოზიციური პლატფორმა — სიცოცხლისათვის“-ის წევრი. Мамоян Суто Чолоєвич ↑ Verkhovna Rada of Ukraine. დაარქივებულია ორიგინალიდან — 2022-02-26. ციტირების თარიღი: 2021-02-12. ↑ Офіційний портал Верховної Ради України. დაარქივებულია ორიგინალიდან — 2021-02-04. ციტირების თარიღი: 2021-02-12.
ვალსი მთაწმინდაზე

ვალსი მთაწმინდაზე — 1975 წლის ქართული ფილმი. რეჟისორი - ბაადურ წულაძე. ყურადღება!  ქვემოთ მოყვანილია სიუჟეტის და/ან დასასრულის დეტალები. ეჭვიანი ვაჟი მალულად თან დასდევს ქალაქში გამგზავრებულ გოგონას და როდესაც იგი გამოცდაზე ჩაიჭრება, გახარებული მასთან ერთად ბრუნდება სოფელში. ხათუნა ხობუა (ნაზო) ვახტანგ ფანჩულიძე (კობა) ბაადურ წულაძე (პუპლი) გურამ ღოღობერიძე თ. თათარიანი გია ფერაძე მიხეილ ვაშაძე გივი თოხაძე ნონა მაღალაშვილი ირაკლი ქოქრაშვილი ირმა გურიელი გურამ ნიკოლაიშვილი ნ. ბებია ა. დუმბაძე ↑ ეროვნული ფილმოგრაფია ვალსი მთაწმინდაზე — კინოფილმების ინტერნეტ მონაცემთა ბაზა (ინგლისური)
ყარაბულაყი (ყუბის რაიონი)

ყარაბულაყი (აზერ. Qarabulaq) — სოფელი აზერბაიჯანში ყუბა-ხაჩმაზის რეგიონის ყუბის რაიონში. ყარაბულაყი GEOnet სახელების სერვერზე
ყარაჩაი

ყარაჩაი (აზერ. Qaraçay) — სოფელი აზერბაიჯანში ყუბა-ხაჩმაზის რეგიონის ყუბის რაიონში. მოსახლეობის რაოდენობა — 1245 კაცი.
ყაროვულუსთუ

ყაროვულუსთუ (აზერ. Qarovulüstü) — სოფელი აზერბაიჯანში ყუბა-ხაჩმაზის რეგიონის ყუბის რაიონში. 2009 წლის აღწერის მონაცემებით სოფელში ცხოვრობს 176 კაცი. Azərbaycan Respublikası Quba Rayon İcra Hakimiyyəti ყაროვულუსთუ GEOnet სახელების სერვერზე ↑ Azərbaycan Respublikası Əhalisinin Siyahıyaalınması. Azərbaycan Respublikasının Dövlət Statistika Komitəsi. Bakı-2010. Səh.629
პლებეები

პლებეები, პლებეი (ლათ. plere) — ძველი რომის არასრულუფლებიანი მოსახლეობა, რომლებსაც პირველ ხანებში არავითარი პოლიტიკური უფლებები არა ჰქონდათ, მაგრამ გააჩნდათ პირადი თავისუფლება. პლებეებს არ ჰქონდათ უფლება მონაწილეობა მიეღოთ კურიატულ კომიციებში, ყოფილიყვნენ წარმოდგენილი სენატში და ემსახურათ ლეგიონში. რომის მოსახლეობა დაპყრობილი ტომებისა და ქალაქების ხარჯზე იზრდებოდა. თავდაპირველად რომის მოსახლეობა ეკუთვნოდა სხვადასხვა რომაულ ტრიბს, რომლებიც ჩამოყალიბდნენ გვაროვნული ნიშნით და წარმოადგენდა სამი ეთნიკური კომპონენტის ერთობას: ლათინები, საბინები და ეტრუსკები. რომაული საზოგადოების სრულუფლებიანი წევრები თანდათან საზოგადოების პრივილეგირებულ ნაწილად გადაიქცნენ. მათ პატრიციები ეწოდათ და თავიდან სწორედ მათვე ეწოდებოდათ რომაელები. შემდგომში მოსული მოსახლეობა უკვე არ შედიოდნენ ტრიბებში, ანუ მათ არ შეეძლოთ შესულიყვნენ ძველ საგვარეულოებში და ითვლებოდნენ რომაელებად. მათ არ ჰქონდათ სათემო მიწით სარგებლობის და არც რელიგიურ რიტუალებში მონაწილეობის უფლება. მიწის გარეშე დარჩენილი პლებეები ძირითადად ხელოსნობასა და ვაჭრობას მიზდევდნენ. პლებეების ნაწილი ძალიან მდიდარი იყო, მაგრამ ისევე როგორც ღარიბი პლებეები, პატრიციების წინაშე უუფლებო იყვნენ. დროთა განმავლობაში პლებეებმა მოიპოვეს სახალხო ტრიბუნის არჩევის უფლება, რომლებსაც შეეძლოთ პატრიციელი მაგისტრების გადაწყვეტილებებისთვის ვეტო დაედოთ. გრძელვადიანი ბრძოლის შედეგად პატრიციებისა და პლებეების უფლებები გათანაბრდა. ძვ. წ. V საუკუნეში პლებეების ზეგავლენით მიიღეს კანონები — თორმეტი ტაბულა, რომელიც რომის ცენტრალურ ნაწილში განათავსეს. აღსანიშნავია, რომ მოცემული კანონი პატრიციებსა და პლებეებს შორის ქორწინებას უკანონოდ ითვლებოდა, თუმცა კანონმა ერთი წლით იმოქმედა და ძვ. წ. 445 წელს ტრიბუნი გაიუს კანულეიუსის ძალისხმევით გაუქმდა. ძვ. წ. III საუკუნის დასაწყისში, პატრიციელებმა და მდიდარმა პლებეებმა ნობილიტეტის წრე წარმოქმნეს, და ძვ. წ. 287 წელს გაიცა კანონი, რომლის თანახმად პლებეების კრება (პლებისციტი) რომის ყველა მოქალაქისთვის საყოველთაო გახდა. წერეთელი ა., ძველი რომი, ტ. 1-2, თბილისი: თბილისის უნივერსიტეტის გამომცემლობა, 1961. პლებეი - უცხო სიტყვათა ლექსიკონი. ციტირების თარიღი: 2021-02-06 ЭСБЕ/Плебеи — Викитека. ციტირების თარიღი: 2021-02-06 plebeian | Definition, History, & Examples en. ციტირების თარიღი: 2021-02-06
ვერსათრიელა (ფილმი)

ვერსათრიელა — 1982 წლის ქართული ფილმი. რეჟისორი - დავით ჯანელიძე. ყურადღება!  ქვემოთ მოყვანილია სიუჟეტის და/ან დასასრულის დეტალები. ფილმი ალეგორია სიმბოლოებით მიგვანიშნებს ცხოვრების ამაოებაზე. როდერი ჩაჩანიძე ამირან ტაკიძე მიხეილ ვაშაძე რევაზ იმნაიშვილი არკადი ბაქრაძე ვაჟა ოყროშიძე შოთა ქრისტესაშვილი იური ჯიჯეიშვილი ოთარ ბაღათურია ზაზა სიხარულიძე ბერდია ინწკირველი ოთარ ქურციკიძე გიორგი ქსოვრელი ოთარ ჯანეზაშვილი ზ. მერაბიშვილი ლადო მექვაბიშვილი ↑ ეროვნული ფილმოგრაფია
საქართველოს ახალგაზრდა ლენინური კომუნისტური კავშირი

საქართველოს ახალგაზრდა ლენინური კომუნისტური კავშირი — კომკავშირის ადგილობრივი ორგანიზაცია საქართველოს სსრ-ში. 1981 წლის 1 იანვარის მონაცემებით მასში ირიცხებოდა 811 532 წევრი. საქართველოს კომკავშირის დამფუძნებლად მიიჩნევა ბორის ძნელაძე. კომკავშირის შემადგენლობაში შექმნილი იყო პიონერული ორგანიზაცია. 1990 წლის მარტში, 34-ე ყრილობაზე საქართველოს კომკავშირმა გამოაცხადა „თვითგამორკვევა“, თუმცა ამან ვერ შეუშალა ხელი მის დაშლას. საქართველოს ახალგაზრდა ლენინური კომუნისტური კავშირის ცენტრალური კომიტეტი კომკავშირი ჟვანია გ., ქართული საბჭოთა ენციკლოპედია, ტ. საქ. სსრ, თბ.. — გვ. 105-111. ქართული საბჭოთა ენციკლოპედია, ტ. 9, თბ., 1985. — გვ. 172. საქართველოს კომკავშირის ისტორია, თბილისი, 1968 ↑ ჯონსი ს., „საქართველო: პოლიტიკური ისტორია დამოუკიდებლობის გამოცხადების შემდეგ“ = Georgia: A Political History of Independence, თბილისი: სოციალური მეცნიერებების ცენტრი, 2013 [2012]. — გვ. 53, ISBN 978-9941-0-5972-8.
დიღმის სამაროვანი

ტერმინი დიღმის სამაროვანი შეიძლება აღნიშნავდეს: დიღმის პირველი სამაროვანი — არქეოლოგიური ძეგლი თბილისის სოფელ დიღომში. დიღმის მეორე სამაროვანი — არქეოლოგიური ძეგლი თბილისის სოფელ დიღომში. დიღმის მესამე სამაროვანი — არქეოლოგიური ძეგლი თბილისის სოფელ დიღომში. დიღმის მეოთხე სამაროვანი — არქეოლოგიური ძეგლი თბილისის სოფელ დიღომში. დიღმის მეხუთე სამაროვანი — არქეოლოგიური ძეგლი თბილისის სოფელ დიღომში.
გლდანის პირველი ნამოსახლარი

გლდანის პირველი ნამოსახლარი — არქეოლოგიური ძეგლი სოფელ გლდანის განაპირას, აღმოსავლეთით, თბილისი-თიანეთის საავტომობილო გზის მარცხენა ნაპირას, მიწისნის ხევის მარცხენა ნაპირას, მიწის ჭრილში. გზის გაყოლებით გამოვლინდა ნახშიროვან-ნაცროვანი ფენა. ერთგან ჩანს წყალსადენის წითლად გამომწვარი თიხის მილი. ნამოსახლარის სავარაუდო თარიღდება ფეოდალური ხანა. ირემაშვილი შ., საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 274.
დიღმის მესამე სამაროვანი

დიღმის მესამე სამაროვანი — არქეოლოგიური ძეგლი თბილისის სოფელ დიღმის ჩრდილოეთით, ადგილ ბაღების თავში. სამაროვანზე შემორჩენილია ფეოდალური ხანის ქვაყუთები. ტერიტორია ამჟამად იხვნება. გვეტაძე ჯ., საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 278.
დიღმის მეოთხე სამაროვანი

დიღმის მეოთხე სამაროვანი — არქეოლოგიური ძეგლი თბილისის სოფელ დიღმის მანდალაანთ უბანში. თარიღდება ფეოდალური ხანით.სამაროვანზე დასტურდება ქვაყუთები. შემორჩენილია ეკლესიის ნანგრევები. გვეტაძე ჯ., საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 278.
გლდანის მეორე ნამოსახლარი

გლდანის მეორე ნამოსახლარი — არქეოლოგიური ძეგლი სოფელ გლდანის აღმოსავლეთით 1,5 კილომეტრზე, გორაზე, ხევძმარის მარჯვრნა ნაპირზე. თარიღდება გვიანდელი ბრინჯაოს და ადრინდელი რკინის ხანით. ნამოსახლარზე ამჟამად კერძო პირთა სავარგულებია, კულტურული ფენა ბევრგან დარღვეული და გაშიშვლებულია. განმხოლოებულ გორაზე (სიმაღლე 7-8 მეტრი; ზედაპირის ფართობი 2 ჰექტარი) მიკვლეულია შავად, ლეგად და ნაცრისფრად გამომწვარი, სხვადასხვა ორნამენტით (ირიბი ნაჭდევი; კონცენტრული, ტალღური და ურთიერთვადამკვეთი ხაზები და სხვა) შემკული თიხის ჭურჭლის ნატეხები. რამდენიმე ადგილას შეიმჩნევა რიყის ქვით ნაგები კედლების ფრაგმენტებიც. მოპოვებული მასალა ინახება თბილისის ისტორიულ-ეთნოლოგირ მუზეუმში. ირემაშვილი შ., საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 274.
დიღმის მეხუთე სამაროვანი

დიღმის მეხუთე სამაროვანი — არქეოლოგიური ძეგლი თბილისის სოფელ დიღმის სამხრეთით, ადგილ წვერწვერაში. ჯაგნარით დაფარულ სამაროვანზე გამოვლინდა ფეოდალური ხანის რამდენიმე ქვაყუთი. გვეტაძე ჯ., საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 278.
ლადა ბულახი

ლადა ბულახი (დ. 11 თებერვალი, 1976) — უკრაინელი პოლიტიკოსი. არის უკრაინის უმაღლესი რადის წევრი 2019 წლის 29 აგვისტოდან. არის პარტია „ხალხის მსახურის“ წევრი. ბიოგრაფია უკრაინის უმაღლესი რადას ოფიციალურ საიტზე დაარქივებული 2020-12-08 საიტზე Wayback Machine.
გლდანის ნამოსახლარი

ტერმინი გლდანის ნამოსახლარი შეიძლება აღნიშნავდეს: გლდანის პირველი ნამოსახლარი — არქეოლოგიური ძეგლი თბილისის უბან გლდანში; გლდანის მეორე ნამოსახლარი — არქეოლოგიური ძეგლი თბილისის უბან გლდანში.
დიღმის სარწყავი სისტემა

დიღმის სარწყავი სისტემა — არქიტექტურული ძეგლი თბილისში, იგი შედგება ორი კაშხალისაგან. ძეგლი ძარიღდება ადრინდელი ფეოდალური ხანით. პირველი კაშხალი მდებარეობს სოფელ დიღმის ბაღების თავში, ნასოფლარ თეთრაძიანის ბოლოს, ნაგებია ნატეხი ქვითა და კირის ხსნარით. მისი საძირკველი დამყარებულია წყალგაუმტარ ქვიშაქვისა და თიხაქვის ზოლზე. კაშხალის ნაწილებს იყენებენ საშენ მასალად. ნაგებობის დანიშნულება იყო წყლის დაგროვება და სარწყავი არხის უზრუნველყოფა. კაშხალი აგებულია ვაკეზე, სადაც წყალი მდორედ მიედიება. კაშხალის კედლის წინ, 40-50 მეტრის მოშორებით ხევი დამუხლულია. საცავიდან გამოვანილია რუ. კაკლების ხევზე, რუს გადასაყვანად გამოყენებულია დუღაბით ნაგები თაღოვანი ხიდი, რომელზეც 6 მეტრის სისქის კედელია ამოყვანილი. კედეზე გადიოდა არხი, რომელიც დუღაბის კედელითვე იყო ამოშენებული. ამ მთავარ სარწყავ რუს ჰქონდა მრავალი განშტოება, მათი საშუალებით ირწყვებოდა დიღმის ხეობის სოლფები. დიღმისხევის მარჯვენა ნაპირის მოსარწყავად იყენებდნენ მეორე კაშხალს. მისი კედელიც ნაგებია ნატეხი ქვითა და კირის ხსნარით. კედელი „ხანჯლისპირული“ წყობითაა დასრულებული. აქაც წყალსაცავისათვის შერჩეულია ვაკე ადგილი. საცავს შუა ნაწილში აქვს წყლის გასასვლელი თაღიანი კარი, რომელიც საჭიროების შემთხვევაში ხეობაში უშვებდა წყალს. წყალსაცავიდან გამოდიოდა რუ. კაშხლები ადრინდელი ფეოდალური ხანის საირიგაციო მშენებლობის მაღალ დონეს მოწმობს. გვეტაძე ჯ., საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 278.
კვადრატული მეტრი

კვადრატული მეტრი (აღნიშვნა: მ², m²) — სი სისტემაში, ფართობის საზომი ერთეული, რომელიც აღინიშნება სიმბოლოთი მ2. 1 მ2 არის კვადრატის ფართობი, რომლის გვერდის სიგრძე 1 მეტრს შეადგენს. კვადრატული მეტრი წარმოებული სიდიდეა სი სიტემის საბაზისო ერთეულიდან მეტრი, რომელიც აღნიშნავს სინათლის მიერ ვაკუუმში გავლილ მანძილს 1⁄299,792,458 წამის ინტერვალში. 1 კვადრატული მეტრი არის: 0.000 001 კვადრატული კილომეტრი (კმ2, ან km2) 10,000 კვადრატული სანტიმეტრი (სმ2, ან cm2) 0.000 1 ჰექტარი (ჰა, ha) 0.000 247 105 381 აკრი 1.195 990 კვადრატული იარდი 10.763 911 კვადრატული ფუტი 1,550.003 1 კვადრატული დიუმი კუბური მეტრი ↑ David R. Lide, ed. (2010), "INTERNATIONAL SYSTEM OF UNITS", CRC Handbook of Chemistry and Physics (90th ed.)